ประกาศคณะกรรมการป้องกันและปราบปรามการทุจริตในภาครัฐประกาศคณะกรรมการป้องกันและปราบปรามการทุจริตในภาครัฐเรื่องหลักเกณฑ์ วิธีการ และเงื่อนไขการมอบหมายให้อนุกรรมการ พนักงาน ป.ป.ท.หรือเจ้าหน้าที่ป.ป.ท. ดำเนินการตามมาตรา ๑๘ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ โดยที่เป็นการสมควรกำหนดหลักเกณฑ์ วิธีการและเงื่อนไขเกี่ยวกับกรณีที่ให้คณะกรรมการ ป.ป.ท. มีอำนาจมอบหมายให้อนุกรรมการพนักงาน ป.ป.ท. หรือเจ้าหน้าที่ ป.ป.ท. มีหนังสือสอบถามหรือเรียกบุคคลใด ๆสถาบันการเงิน ส่วนราชการ องค์กร หรือหน่วยงานของรัฐหรือรัฐวิสาหกิจ ส่งเจ้าหน้าที่ที่เกี่ยวข้องมาเพื่อให้ถ้อยคำ ส่งคำชี้แจงเป็นหนังสือ หรือส่งบัญชีเอกสารหรือหลักฐานใด ๆ เพื่อไต่สวนหรือเพื่อประกอบการพิจารณาและดำเนินการขอให้ศาลออกหมายเพื่อเข้าไปในเคหสถาน สถานที่ทำการ สถานที่อื่นใดหรือยานพาหนะของบุคคลใด รวมทั้งขอให้หน่วยงานของรัฐหรือเจ้าหน้าที่ของหน่วยงานของรัฐให้ความช่วยเหลือสนับสนุนหรือเข้าร่วมปฏิบัติหน้าที่ได้ตามความเหมาะสม เพื่อให้เป็นไปตามพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑อาศัยอำนาจตามความในมาตรา ๔ วรรคสอง และมาตรา ๑๘ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๒ มาตรา ๓๕ มาตรา ๔๐ มาตรา ๔๑ มาตรา ๔๓มาตรา ๕๖ และมาตรา ๖๒ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการ ป.ป.ท.จึงออกประกาศไว้ ดังต่อไปนี้ข้อ ๑ ในการไต่สวนข้อเท็จจริงคณะกรรมการ ป.ป.ท. อาจมอบหมายเป็นลายลักษณ์อักษรให้อนุกรรมการ พนักงาน ป.ป.ท.หรือเจ้าหน้าที่ ป.ป.ท. ดำเนินการแทนได้ ดังต่อไปนี้(๑) มีหนังสือสอบถามหรือเรียกให้สถาบันการเงิน ส่วนราชการองค์กรหรือหน่วยงานของรัฐ หรือรัฐวิสาหกิจส่งเจ้าหน้าที่ที่เกี่ยวข้องมาเพื่อให้ถ้อยคำ ส่งคำชี้แจงเป็นหนังสือหรือส่งบัญชีเอกสารหรือหลักฐานใด ๆ มาเพื่อไต่สวนหรือเพื่อประกอบการพิจารณา(๒) มีหนังสือสอบถามหรือเรียกบุคคลใด ๆ มาเพื่อให้ถ้อยคำ ส่งคำชี้แจงเป็นหนังสือหรือส่งบัญชีเอกสารหรือหลักฐานใด ๆ มาเพื่อไต่สวนหรือประกอบการพิจารณา(๓) ดำเนินการขอให้ศาลที่มีเขตอำนาจออกหมายเพื่อเข้าไปในเคหสถานสถานที่ทำการ หรือสถานที่อื่นใด รวมทั้งยานพาหนะของบุคคลใด ๆในเวลาระหว่างพระอาทิตย์ขึ้นและพระอาทิตย์ตก หรือในระหว่างเวลาที่มีการประกอบกิจการเพื่อตรวจสอบค้น ยึด หรืออายัด เอกสาร ทรัพย์สิน หรือพยานหลักฐานอื่นใดซึ่งเกี่ยวข้องกับเรื่องที่ไต่สวนข้อเท็จจริงและหากยังดำเนินการไม่แล้วเสร็จในเวลาดังกล่าวให้สามารถดำเนินการต่อไปได้จนกว่าจะแล้วเสร็จ(๔)ขอให้หน่วยงานของรัฐหรือเจ้าหน้าที่ของหน่วยงานของรัฐให้ความช่วยเหลือสนับสนุนหรือเข้าร่วมปฏิบัติหน้าที่ได้ตามความเหมาะสมโดยให้หน่วยงานของรัฐหรือเจ้าหน้าที่ของหน่วยงานของรัฐปฏิบัติการตามที่ขอได้ตามสมควรแก่กรณีข้อ ๒ ในการแต่งตั้งคณะอนุกรรมการเพื่อดำเนินการไต่สวนข้อเท็จจริงแทนคณะกรรมการ ป.ป.ท. อาจมอบหมายให้อนุกรรมการใช้อำนาจตามข้อ ๑ในคราวเดียวกับการแต่งตั้งคณะอนุกรรมการได้ในกรณีที่คณะกรรมการ ป.ป.ท. ได้มอบหมายให้พนักงาน ป.ป.ท.หรือเจ้าหน้าที่ ป.ป.ท. ผู้ใดดำเนินการแสวงหาข้อมูลและรวบรวมพยานหลักฐานเพื่อที่จะทราบข้อเท็จจริงหรือมูลความผิดในการไต่สวนข้อเท็จจริงเรื่องใดคณะกรรมการ ป.ป.ท. อาจมอบหมายให้พนักงาน ป.ป.ท. หรือเจ้าหน้าที่ ป.ป.ท. ใช้อำนาจตามข้อ๑ ด้วยก็ได้ข้อ ๓ การใช้อำนาจตามข้อ๑ (๑) และ (๒) ให้อนุกรรมการ พนักงาน ป.ป.ท. หรือเจ้าหน้าที่ ป.ป.ท. แล้วแต่กรณีมีหนังสือถึงสถาบันการเงิน ส่วนราชการ องค์กรหรือหน่วยงานของรัฐ รัฐวิสาหกิจหรือบุคคล โดยระบุเหตุผลและประเด็นข้อซักถามที่เกี่ยวข้องรวมทั้งกำหนดระยะเวลาที่ให้ดำเนินการไว้ด้วยตามสมควรหนังสือตามวรรคหนึ่งให้เป็นไปตามแบบที่คณะกรรมการ ป.ป.ท. กำหนดข้อ ๔ การจัดส่งหนังสือตามข้อ ๓ ให้ส่ง ณภูมิลำเนาหรือสถานที่ทำการของบุคคล สถาบันการเงิน ส่วนราชการองค์กรหรือหน่วยงานของรัฐ หรือรัฐวิสาหกิจ แล้วแต่กรณีโดยจะส่งเองหรือส่งทางไปรษณีย์ลงทะเบียนตอบรับก็ได้ข้อ ๕ ในกรณีที่มีการกำหนดวันเวลาที่จะให้บุคคลใดมาตามหนังสือเรียกนั้นให้คำนึงถึงความเหมาะสมเพื่อให้บุคคลที่ถูกเรียกมีโอกาสมาถึงตามวันเวลาที่กำหนดด้วยข้อ ๖ กรณีสถาบันการเงิน ส่วนราชการองค์กรหรือหน่วยงานของรัฐ หรือรัฐวิสาหกิจ หรือบุคคลใดมิได้ปฏิบัติตามที่ได้รับแจ้งเป็นหนังสือตามข้อ๓ โดยไม่มีเหตุอันสมควร ถ้าเป็นกรณีการดำเนินการของอนุกรรมการให้อนุกรรมการผู้รับผิดชอบรายงานต่อคณะอนุกรรมการและให้คณะอนุกรรมการจัดทำรายงานพร้อมทั้งความเห็นเสนอต่อคณะกรรมการ ป.ป.ท. โดยเร็วในกรณีที่เป็นการดำเนินการของพนักงาน ป.ป.ท. หรือเจ้าหน้าที่ ป.ป.ท.ให้พนักงาน ป.ป.ท. หรือเจ้าหน้าที่ ป.ป.ท. ผู้ได้รับมอบหมายจากคณะกรรมการ ป.ป.ท.จัดทำรายงานพร้อมทั้งความเห็นเสนอต่อคณะกรรมการ ป.ป.ท. โดยเร็วข้อ ๗ บรรดาข้อมูลที่ได้มาจากการให้ถ้อยคำคำชี้แจงเป็นหนังสือ บัญชีเอกสารหรือหลักฐานใด ๆ ให้อนุกรรมการ พนักงาน ป.ป.ท.หรือเจ้าหน้าที่ ป.ป.ท. ที่ได้รับมอบหมาย จัดเก็บรวมเข้าไว้ในสำนวนการไต่สวนข้อเท็จจริงข้อ ๘ การใช้อำนาจตามข้อ๑ (๓) ให้อนุกรรมการ พนักงาน ป.ป.ท. หรือเจ้าหน้าที่ ป.ป.ท. ที่ได้รับมอบหมายยื่นคำร้องต่อศาลที่มีเขตอำนาจขอให้ออกหมายก่อนเข้าไปในเคหสถาน สถานที่ทำการ หรือสถานที่อื่นใดรวมทั้งยานพาหนะของบุคคลใด แล้วแต่กรณี ทั้งนี้ ให้เป็นไปตามหลักเกณฑ์ วิธีการ และเงื่อนไขตามประมวลกฎหมายวิธีพิจารณาความอาญาข้อ ๙ การใช้อำนาจตามข้อ ๑ (๔) ให้อนุกรรมการพนักงาน ป.ป.ท. หรือเจ้าหน้าที่ ป.ป.ท. ที่ได้รับมอบหมาย แล้วแต่กรณีจัดทำหนังสือพร้อมรายละเอียด วิธีการและแนวทางการดำเนินการเท่าที่จำเป็นแจ้งให้หน่วยงานของรัฐหรือเจ้าหน้าที่ของหน่วยงานของรัฐทราบก่อนการดำเนินการตามวรรคหนึ่งให้จัดทำแผนปฏิบัติการพร้อมงบประมาณเสนอขออนุมัติต่อเลขาธิการคณะกรรมการป้องกันและปราบปรามการทุจริตในภาครัฐเมื่อได้จัดทำแผนปฏิบัติการแล้ว ให้ดำเนินการไปตามแผนดังกล่าวเว้นแต่กรณีมีความจำเป็นเร่งด่วนให้ดำเนินการได้ตามความจำเป็นและเหมาะสมโดยให้บันทึกเหตุผลความจำเป็นไว้ด้วย เมื่อดำเนินการเสร็จสิ้นแล้ว ให้ทำรายงานพร้อมค่าใช้จ่ายเสนอต่อเลขาธิการคณะกรรมการป้องกันและปราบปรามการทุจริตในภาครัฐค่าใช้จ่ายใด ๆ ที่เกิดขึ้นจากการใช้อำนาจตามข้อ ๑ (๔)ให้ถือเป็นค่าใช้จ่ายในการดำเนินการตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตและให้เบิกจ่ายได้ตามระเบียบว่าด้วยการนั้นข้อ ๑๐ กรณีมีปัญหาหรืออุปสรรคที่ไม่อาจดำเนินการตามประกาศนี้ได้ให้อนุกรรมการ พนักงาน ป.ป.ท. หรือเจ้าหน้าที่ ป.ป.ท.ที่ได้รับมอบหมายแจ้งเลขาธิการคณะกรรมการป้องกันและปราบปรามการทุจริตในภาครัฐทราบเพื่อดำเนินการตามที่เห็นสมควรแล้วรายงานคณะกรรมการ ป.ป.ท. ทราบโดยเร็วข้อ ๑๑ ให้คณะกรรมการป.ป.ท. รักษาการตามประกาศนี้และมีอำนาจตีความหรือวินิจฉัยปัญหาเกี่ยวกับการปฏิบัติตามประกาศนี้ทั้งนี้ ให้มีผลตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๓๐ พฤศจิกายน พ.ศ. ๒๕๕๔โสภณ จันเทรมะประธานกรรมการป้องกันและปราบปรามการทุจริตในภาครัฐปริยานุช/ผู้จัดทำ๒๒ ธันวาคม๒๕๕๔ปณตภร/ผู้ตรวจ๒๒ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๙๓ ก/หน้า ๔๑/๒๑ ธันวาคม ๒๕๕๔